สอบถามการตรวจตั้งครรภ์ค่ะมีอะไรกับแฟนวันที่ 13 ก.พ. ค่ะ หลังจากนั้น 2 ชม. ทานขาคุมฉุกเฉินแบบ 1 เม็ดหลังจากนั้นมีตกขาวมาเยอะกว่าปกติค่ะ อยากทราบว่ามีโอกาสตั้งครรภ์มั้ยคะแล้วจะสามารถตรวจตั้งครรภ์ได้ตั้งแต่วันไหนคะ
สวัสดีค่ะ การใช้ยาคุมฉุกเฉินแบบ 1 เม็ดซึ่งเป็นยาคุมประเภทที่มีฮอร์โมนในระดับสูง ซึ่งการรับประทานฮอร์โมนขนาดสูงเข้าไปในคราวเดียวนั้น อาจทำให้มีผลข้างเคียงต่างๆเช่นเลือดออกผิดปกติทางช่องคลอด หรือประจำเดือนมาคลาดเคลื่อนไปได้ ยามีประสิทธิภาพได้ประมาณ 80-90% ถ้าได้กินภายใน 72 ชั่วโมงหลังมีเพศสัมพันธ์ส่วนเรื่องตกขาวนั้น ไม่ค่อยจะเป็นผลข้างเคียงจากยาคุมฉุกเฉินค่ะ ให้สังเกตลักษณะตกขาวว่าผิดปกติหรือไม่ ใช่สี กลิ่น หรือทำให้เกิดการระคายเคืองในช่องคลอดหรือเปล่า ถ้ามีสีผิดไปจากสีขาว คันมาก กลิ่นคาวปลา น่าจะเป็นการติดเชื้อใดๆในช่องคลอดหรือปากมดลูก ควรไปพบแพทย์เพื่อตรวจเพิ่มเติมโดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ หรือมาคลาดเคลื่อนจากที่ควรจะเป็นไปเกิน 7 วันแล้ว ควรไปยืนยันผลที่รพ.และหาสาเหตุต่อไป